**Паўстанні ў Кот-д’Івуары 2017 года** — серыя ўзброеных выступленняў вайскоўцаў Узброеных Сіл Кот-д’Івуара ў студзені і маі 2017 года. Бунты ахапілі такія гарады як Абіджан, Ямусукра, Ман, Буаке, Адзіене, Карога, Далоа, Дымбакро, Бандуку, Тулепле, Даўкро, Абоба.

Студзеньскі мяцеж
-----------------

6 студзеня група дэмабілізаваных салдат уварвалася ў горад Буаке. Каля дзвюх гадзін ночы яны ўступілі ў перастрэлку з мясцовымі сілавікамі. Затым вайскоўцы захапілі зброю на паліцэйскіх участках і занялі пазіцыі на паўночным і паўднёвым уездах у горад. Сам Буаке патрулявалі атрады паўстанцаў у балаклавах на аўтамабілях і матацыклах. Акрамя таго, раніцай адбыўся бой ля ваеннага лагера ў Далоа. Крыху пазней сутыкненні зафіксаваны ў горадзе Карога.

7 студзеня паступілі паведамленні аб перастрэлках на ваеннай базе ў цэнтры Абіджана і Мане.

Мяцежнікі запатрабавалі павышэння зарплаты, выплаты бонусаў і скарачэння тэрмінаў, неабходных для атрымання больш высокіх званняў. Урад прыняў пажаданні бунтаўнікоў. Дэлегацыя на чале з міністрам абароны Ален-Рышарам Данвахі дасягнула пагаднення з паўстанцамі. Згодна з умовамі здзелкі большасць салдат вярнуліся ў казармы ўвечары 7-га чысла. Некаторыя засталіся патруляваць вуліцы, каб не дапусціць марадзёрства.

У якасці закладу мяцежнікі ўзялі ў закладнікі міністра абароны Данвахі і намесніка камандзіра лаяльнай Рэспубліканскай гвардыі Ісіяка Уатара, але пасля выканання ўладамі сваіх абяцанняў адпусцілі іх. На 8 студзеня сітуацыя канчаткова стабілізавалася, і паўстанцы раззброіліся.

17 студзеня ўспыхнулі выступленні ў Ямусукра, Буаке, Мане, Дымбакро і Далоа. Мяцежнікі хацелі атрымаць аналагічныя саступкі Гэтым разам не абышлося без ахвяр. У Ямусукра былі застрэлены чатыры чалавекі, у тым ліку не менш за двух мяцежнікаў, забітых Рэспубліканскай гвардыяй.

Майскі мяцеж
------------

8 мая пачаўся новы бунт. Падставай для яго стала нявыплата прэмій, узгодненых у студзені: эквівалент 12 тысяч еўра на салдата. Праз суткі пасля таго, як было дасягнута пагадненне, урад адмяніў выплату кампенсацый. У Буаке і Карога былі забіты па меншай меры восем мірных жыхароў, якія пратэставалі супраць бунту. 14 мая загінуў адзін з паўстанцаў. Міністр абароны краіны абвясціў аб выдачы грашовых узнагарод на суму ў 5 мільёнаў івуарыйскіх франкаў, але паўстанцы запатрабавалі 7. У гэты ж час войскі, лаяльныя прэзідэнту Аласану Уатары, пачалі сілавую аперацыю, атачыўшы занятыя збунтаванымі салдатамі раёны. 

16 мая бакі канфлікту прыйшлі да мірнага пагаднення. Урад прапанаваў мяцежнікам неадкладную прэміяльную выплату ў памеры пяці мільёнаў франкаў КФА (6500 фунтаў стэрлінгаў; 8400 долараў ЗША) за 8400 мяцежнікаў і яшчэ два мільёны франкаў КФА у канцы чэрвеня.

Наступствы
----------

Мецяжы знізілі давер замежных інвестараў да «івуарыйскага эканамічнага цуда», якое Кот-д’Івуар прадэманстраваў пасля заканчэння Другой Івуарыйскай вайны.

Зноскі
------

1. ↑  Ivory Coast soldiers mutiny, taking several cities **(нявызн.)**.  Reuters (7 студзеня 2017). Праверана 10 January 2017.
2. 1 2 3  En Côte d'Ivoire, le lourd bilan politique des mutineries
3. 1 2  "Ivory Coast minister freed after troops mutiny deal".(недаступная спасылка) Al Jazeera. 9 January 2017. Retrieved 10 January 2017.
4. 1 2 3  Ivory Coast mutiny: Soldiers agree deal with government
5. ↑  Анастасия Юдицкая. Демобилизованные солдаты захватили второй по величине город Кот-д'Ивуара // РБК, 6 января 2017.
6. 1 2  Власти назвали требования захвативших город в Кот-д'Ивуаре солдат // РБК, 6 января 2017
7. ↑  Военные сообщили о стрельбе в крупнейшем городе Кот д’Ивуара // РБК, 7 января 2017
8. ↑  Власти Кот-д'Ивуара достигли соглашения с бунтовавшими солдатами // РБК, 7 января 2017
9. ↑  Côte d'Ivoire : nouvelles mutineries de soldats dans plusieurs villes, un mutin tué
10. 1 2  Retour de crise en Côte-d'Ivoire ?
11. 1 2  Бунтующие военные Кот-д'Ивуара на 5 млн не согласны // Euronews, 16 мая 2017